Louis Heyns-moord: Saak uitgestel | Maroela Media
Van der Walt en sy broer Sarel (43), is aanvanklik van die moord beskuldig. Sarel het verlede jaar 'n pleitooreenkoms met die staat aangegaan.
Heyns is na bewering op 22 Mei 2013 gekaap nadat hy omstreeks 20:30 sy broer se huis in Somerset-Wes verlaat het. Hy is daarna glo aangerand en verwurg. Sy liggaam is agt dae later in 'n vlak graf gevind.
'n Derde verdagte, Juan Liedeman, 'n sakeman en skrootwerfeienaar van Malmesbury, het skuldig gepleit op 'n aanklag dat hy nie 'n grondige rede gehad het om te glo dat die gekaapte motor, 'n Peugeot 308, behoorlik aangeskaf is nie. Hy het ook 'n pleit- en vonnisooreenkoms met die staat aangegaan. Hy is 'n boete van R100 000 opgelê of vyf jaar tronkstraf. Die helfte van die vonnis is opgeskort vir vyf jaar op voorwaarde dat hy nie tydens die periode skuldig bevind word aan 'n soortgelyke oortreding nie.